《游酆都观二首》
宋代·郭印

仙籍平都化，今晨喜一过。
彩云空洞穴，古木上藤萝。
龙势山盘转，禽声日咏歌。
我来思际遇，亭下久婆娑。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。